Barcode Battler

Barcode Battler — პორტატიული სათამაშო კონსოლი, რომელიც კომპანია Epoch Co.-მ 1991 წლის მარტში გამოუშვა.

კომპლექტში კონსოლს მოყვებოდა რამდენიმე ბარათი, რომელთაგან თითოეულს გააჩნდა შტრიხკოდი. თამაშის დაწყებისას, მოთამაშემ უნდა გაატაროს შტრიხკოდი, რომელიც მოთამაშეს წარმოადგენს. თამაში იყენებს შტრიხკოდებს მოთამაშის პერსონაჟის შესაქმნელად. ყველა შტრიხკოდი არ მუშაობს როგორც მოთამაშე; ზოგი მათგანი წარმოადგენს მტრებს ან გაძლიერებებს (power-ups).Conveni Wars Barcode Battler Manuals バーコードバトラー. Epoch, Co. pp.1-14. 1991. 

მას შემდეგ, რაც თამაში იწყება, პერსონაჟები „იბრძვიან“ ერთმანეთის წინააღმდეგ. პერსონაჟების სტატისტიკა გამოიყენებოდა ალგორითმში, რომელიც შეიცავდა შემთხვევითი რიცხვების გენერატორს, რათა განესაზღვრა ბრძოლის თითოეული რაუნდის შედეგი. Barcode Battler ძალიან პოპულარული იყო იაპონიაში. Barcode Battler-ის პოპულარობა იმდენად დიდი იყო, რომ 1992 წელს შეიქმნა მისი გაუმჯობესებული ვერსია, სახელწოდებით Barcode Battler II.

რესურსები ინტერნეტში

სქოლიო

კატეგორია:პორტატიული ვიდეო თამაშების კონსოლები
კატეგორია:1991 წელს წარმოდგენილი პროდუქტები